Mitmekülgne ja päikeseliselt rõõmus Triin armastab vaba aega veeta sportlikult: "Õppisin hiljuti ära vabasukeldumise - enamus vaba aega läheb praegu selle oskuse arendamisele. Maapealsetest tegevustest meeldib mulle kiir- rulluisutamine, õhus olles langevarjuhüpped ja vahel ka paraglaiding. Ma vajan aegajalt ekstreemsporti, et panna oma energia  liikuma. Minu jaoks on oluline tunda ennast vabalt igas võimalikus keskkonnas - maal, õhus ja vees."    Samuti hindab Ohmygossip Couture' i uus modell loodust ning peab oluliseks kaalutletud ning mõistlikku elu. Triin on ka esimene eestlane, kes kutsuti Singapuris toimuvale rahvusvahelisele "Green Festivalile" DJ'ks. "Minu meelest on lihtsalt ebaloomulik mitte armastada ja hoida maailma, kus elame....Tasub mõelda tuleviku peale, kuid kõige olulisem on siiski viia üks päev otsast lõpuni läbi mõeldult.  Mida sa sööd? Mida sa seljas kannad? Kas oled teadlik taaskasutusest? Need on küsimused, mida noored peaksid endalt kõigepealt küsima. Minu sõnum on - armastage maailma, kus elate. See on suurepärane, ja kui palju ta meile pakub!"